शाहरुख के अगले को-स्टार, आज 110 करोड़ रु. के मालिक, कभी सेल्समैन हुआ करते थे
South Super Star Vijay Sethupathi Luxury Life - विजय सेथुपथि... इंडियन सिनेमा का वो सुपरस्‍टार जिसे साउथ में ‘Makkal Selvan’ यानि पीपुल्‍स मैन कहा जाता है। अ‍ब सेथुपथि हिन्‍दी सिनेमा में भी कदम रख चुके हैं।
विजय सेथुपथि... इंडियन सिनेमा का वो सुपरस्‍टार जिसे साउथ में ‘Makkal Selvan’ यानि पीपुल्‍स मैन कहा जाता है। अ‍ब सेथुपथि हिन्‍दी सिनेमा में भी कदम रख चुके हैं। हाल ही में वे ‘फर्जी’ वेब सीरीज के लीड रोल में दिखे थे और अब शाहरुख खान के साथ भी ‘जवान’ फिल्‍म में नजर आने वाले हैं। 2010 में विजय सेथुपथि ने अपने एक्‍टिंग करियर की शुरुआत की थी। अपने 13 साल के एक्‍टिंग करियर में सेथुपथि ने लगभग 55 फिल्‍में की हैं। शानदार एक्‍टिंग के लिए उन्‍हें कई नेशनल अवार्ड भी मिले हैं। फिल्‍म ‘सुपर डीलक्‍स’ में ट्रांसजेंडर का किरदार निभाकर सेथुपथि ने इंडस्‍ट्री के लिए एक नया बेंचमार्क बना दिया था।
आज लग्‍जरी लाइफ में जानिए साउथ के पीपुल्‍स मैन विजय सेथुपथि की आलीशान जिन्‍दगी के बारे में जो कभी बेहद संघर्ष के दिनों से होकर गुजरी है।
संघर्ष : एक्‍टर बनने से पहले कई नौकरियां कर चुके थे सेथुपथि
आज सेथुपथि भले ही एक कामयाब एक्‍टर हैं। मीडिया‍ रिपोर्ट्स के मुताबिक सेथुपथि की कुल संपत्ति 110 करोड़ रुपए के आस-पास है। लेकिन एक दौर ऐसा भी था जब विजय सेथुपथि ने कई छोटे-मोटे काम भी किए। जैसे वे सेल्समैन, होटल में कैशियर व टेलिफोन बूथ ऑपरेटर तक का काम कर चुके हैं। भारत में छोटे-मोटे काम करने के बाद सेथुपथि को नौकरी के लिए दुबई भी जाना पडा वहां उन्‍होंने एकाउंटेंट की नौकरी की। संघर्ष के दिनों में, विजय को जेसी नाम की एक महिला से प्यार हुआ और 2003 में दोनों ने शादी कर ली। विजय और जेसी के दो बच्चे हैं, बेटा सूर्या और बेटी श्रीजा है। उन्होंने अपने बेटे का नाम सूर्या अपने एक दोस्त की याद में रखा था, जिसकी स्कूल के दिनों में मृत्यु हो गई थी।
पहला ब्रेक : 16 की उम्र में पहली बार रिजेक्ट हुए, सोलह साल बाद मिला लीड रोल
विजय सेथुपथि ने 16 साल की उम्र में पहली बार किसी फिल्‍म रोल के लिए ऑडिशन दिया था। इस फिल्‍म का नाम ‘नम्मावर’ था। हालांकि उन्‍हें तब कम हाइट की वजह से ऑडिशन में रिजेक्‍ट कर दिया गया था। 2003 में भारत लौटने के बाद, जब वह एक मार्केटिंग कंपनी में काम कर रहे थे, उसी दौरान उन्होंने फिर से फिल्मों में किस्मत आज़माने के बारे में सोचा। गौरतलब है कि साउथ के ही एक निर्देशक बालू महेन्द्र ने भी जब सेथुपथि को पहली बार देखा था तब उन्होंने उनके चेहरे पर कमेंट करते हुए उसे फोटोजेनिक बताया था। 2010 में सेथुपथि ने बतौर लीड एक्‍टर अपनी पहली फिल्‍म की। फिल्‍म का नाम थेनमेरकु परुवाकात्रु था, जिसका निर्देशन सीनू रामासामी ने किया था।
और कामयाबी : आज सेथुपथि के पास लग्जरी कारें, आलीशान घर
विजय सेथुपथि का कार कलेक्‍शन उनके फिल्‍म के किरदारों की तरह ही है। फिल्‍मों में सेथुपथि अलग-अलग तरह के किरदार निभाते हुए नजर आते हैं। वैसे ही उनके पास विभिन्न प्रकार की कारें मौजूद है। सेथुपथि की सबसे लग्‍जरी कारें है Mercedes Benz G Wagon और BMW 7 Series, दोनों कारों की कीमत 1 करोड़ 80 लाख से लेकर 2.5 करोड़ रुपए तक है। Mercedes Benz G Wagon की बात करें तो इसमें 4-लीटर V8 ट्विन-टर्बो इंजन है, यह एसयूवी लगभग 4.5 सेकंड में 0-100 किमी प्रति घंटे की रफ्तार पकड़ लेती है। वहीं BMW 7 Series में 6 सिलेंडर डीजल इंजन दिया गया है। कार की टॉप स्पीड 250 kmph है। महज 6.2 सेकेंड में यह कार 0-100 किमी की रफ्तार पकड़ लेती है। दोनों कार एक दूसरे से अलग, इनमें से एक एसयूवी है तो दूसरी हैचबैक। इन दो लग्‍जरी कारों के अलावा सेथुपथि के पास 40 लाख की मिनी कपूर है। साथ ही टोयाेटा फॉर्चूनर और इनोवा भी है।
चेन्नई में जिस घर में रहते हैं, उसकी कीमत करीब पचास करोड़ रुपए
लग्‍जरी कारों के साथ-साथ विजय सेथु‍पथि के पास आलीशान प्रॉपर्टी की भी कमी नहीं है। से‍थुपथि के पास चेन्नई में तीन लग्‍जरी घर हैं। ये तीनों घर किलपौक, एन्नोर और नॉर्थ चेन्नई में मौजूद हैं। मीडिया रिपोर्ट्स की माने तो सेथुपथि जिस घर में रहते हैं उसकी अकेले की कीमत लगभग 50 करोड़ रुपए है। इतना ही नहीं इन तीन घरों के अलावा सेथुपथि के पास पूरे तमिलनाडु में कई और संपत्तियां भी हैं।